РЕПУБЛИКА СРБИЈА

НАРОДНА СКУПШТИНА

Одбор за рад, социјална питања,

друштвену укљученост и

смањење сиромаштва

17 Број: 06-2/194-22

13. децембар 2022. године

Б е о г р а д

ЗАПИСНИК

ПЕТЕ СЕДНИЦЕ ОДБОРАЗА РАД, СОЦИЈАЛНА ПИТАЊА,

ДРУШТВЕНУ УКЉУЧЕНОСТ И СМАЊЕЊЕ СИРОМАШТВА,

ОДРЖАНЕ 7. ДЕЦЕМБРА 2022. ГОДИНЕ

Седница је почела у 13, 00 часова.

Седници је председавала Сандра Божић, председник Одбора.

Седници су присуствовали чланови Одбора: Иван Антић, Стефан Аџић, Драгана Лукић, Данијела Вујичић, Оља Петровић, Андреја Савић, Татјана Јовановић, Жељко Веселиновић, Горица Гајић, Тамара Миленковић Керковић, Борисав Ковачевић и Жомбор Ујвари, као и заменик члана Одбора: Зоран Драгишић (Борислава Перић Ранковић, члан).

Седници нису присуствовали чланови Одбора: Борислав Новаковић, Драгана Ракић, и Биљана Ђорђевић, као ни њихови заменици.

Седници је присуствовао Зоран Милошевић, в. д. помоћника министра за рад, запошљавање, борачка и социјална питања.

Председник је, пре преласка на утврђивање предложеног дневног реда, обавестила да је седница Одбора сазвана у року краћем од рока предвиђеног Пословником Народне скупштине, односно у року краћем од три дана због потребе да Одбор размотри амандмане поднете на Предлог закона.

На предлог председника Одбора, већином гласова усвојен је следећи

Д н е в н и р е д

1. Разматрање Предлога закона о измени Закона о пензијском и инвалидском осигурању, који је поднела Влада, у појединостима.

Прва тачка дневног реда – **Разматрање Предлога закона о измени Закона о пензијском и инвалидском осигурању, који је поднела Влада, у појединостима**

Поводом ове тачке дневног реда није било дискусије.

Председник је обавестила да је на Предлог закона о измени Закона о пензијском и инвалидском осигурању укупно поднето два амандмана и то:

- на члан 1. који су заједно поднели народни посланици Радомир Лазовић, Биљана Ђорђевић, Роберт Козма, Јелена Јеринић и Ђорђе Павићевић и;

- на члан 1. с исправком, који су заједно поднеле народни посланици Јелена Калајџић и Милинка Николић.

Председник је подсетила да су чланови Одбора у материјалу за ову седницу, добили Мишљење Владе на амандмане које су поднели народни посланици и указала да је Влада предложила Народној скупштини да одбије два поднета амандмана.

Одбор је размотрио Предлог закона о имени Закона о пензијском и инвалидском осигурању, који је поднела Влада, у појединостима и на основу члана 156. став 3. Пословника Народне скупштине поднео Народној скупштини

И З В Е Ш Т А Ј

Одбор је у складу са чланом 164. став 1. Пословника Народне скупштине размотрио амандмане поднете на Предлог закона о измени Закона о пензијском и инвалидском осигурању.

Одбор је одлучио да предложи Народној скупштини да одбије следеће амандмане:

- на члан 1. који су заједно поднели народни посланици Радомир Лазовић, Биљана Ђорђевић, Роберт Козма, Јелена Јеринић и Ђорђе Павићевић;

- на члан 1. с исправком, који су заједно поднеле народни посланици Јелена Калајџић и Милинка Николић.

За известиоца Одбора на седници Народне скупштине, одређенa је Сандра Божић, председница Одбора.

Седница је завршена у 13, 05 часова.

СЕКРЕТАР ОДБОРА ПРЕДСЕДНИК ОДБОРА

Јелена Ђорић Сандра Божић